- Simona Halep, deranjată de declaraţiile Carolinei Wozniacki
- Andy Roddick a analizat dialogul dintre cele două
- România – Columbia, marţi, 21:30, în direct pe Antena 1 şi în AntenaPLAY
Andy Roddick a intervenit în scandalul dintre Simona Halep şi Caroline Wozniacki. Daneza a deranjat-o vizibil pe Simona după ce a afirmat că jucătorii prinşi dopaţi nu ar trebui să primească wild card-uri.
Au urmat mai multe reacţii vehemente ale Simonei Halep, dialogul de la distanţă fiind analizat de mai multe nume mari din tenisul mondial. Roddick susţine că organizatorii de turnee nu pot renunţa la un fost lider mondial.
Andy Roddick a intervenit în scandalul dintre Simona Halep şi Caroline Wozniacki
"Caroline a fost foarte precaută când a făcut acele declarații, dar practic a spus că ea nu crede că sportivii găsiți dopați ar trebui să primească wild card-uri.
Simonei Halep nu i-a plăcut asta, s-a apărat și a spus că nu e o trișoara și nu s-a dopat. E clar că a fost deranjată. Totul este o afacere și e logic să o vrei pe Halep în poveste", a spus Roddick, citat de tennis.com.
Simona Halep nu o iartă pe Caroline Wozniacki
Simona Halep a continuat să aibă replici acide la adresa celei în faţa căreia pierdea în 2018 finala de la Australian Open. La revenirea în România, dubla câştigătoare de Grand Slam a taxat-o din nou pe "Caro".
"Nici nu m-am mai gândit la acest subiect. Pot doar să repet că ar fi bine să citească decizia mai bine. Şi dacă nu o înţelege, să i se traducă!", a declarat Simona Halep pe aeroport.
Kim Clijsters, verdict în schimbul dur de replici dintre Simona Halep şi Caroline Wozniacki
Kim Clijsters a venit cu un verdict în schimbul dur de replici dintre Simona Halep şi Caroline Wozniacki. Daneza în vârstă de 33 de ani a răbufnit şi nu şi-a explicat de ce Halep a primit wild-card la Miami Open 2024.
Caroline Wozniacki a fost întrebată despre revenirea româncei în circuit. Daneza a dat un răspuns surprinzător, spunând că sportivii suspendaţi pentru dopaj nu ar trebui să primească invitaţii la turnee.
"Dacă cineva este testat pozitiv pentru că a luat ceva ca să devină o sportivă mai bună, atunci sunt sută la sută de acord cu Caroline. Dar situația lui Halep este complet diferită. Ea a fost testată pozitiv fără să știe că are acea substanță.
Să ne aducem aminte ce a spus despre Sharapova în trecut. Asta arată viziunea ei asupra dopajului. În mintea lui Halep, ea nu a trișat și eu cred asta", a spus Kim Clijsters la podcastul lui Andy Roddick